Oʻzbekiston Respublikasi Qurolli Kuchlari harbiy xizmatchilarining maʼnaviy-maʼrifiy saviyasini oshirish tizimini tubdan takomillashtirish toʻgʻrisida
(resolution, 2026-02-10)

Yuqori professional, harbiy va vatanparvarlik burchiga sadoqatli, fidoyi va mard harbiy xizmatchilarni tarbiyalash Oʻzbekiston Respublikasining mustaqilligi va hududiy yaxlitligini himoya qilishning eng muhim shartlaridan biri hisoblanadi. Soʻnggi yillarda milliy armiyani izchillik bilan isloh qilish va rivojlantirish, davlatimizning mudofaa qobiliyatini mustahkamlash, harbiy kadrlarni tayyorlash borasida keng koʻlamli ishlar amalga oshirildi. Yoshlarni harbiy-vatanparvarlik ruhida tarbiyalash konsepsiyasining qabul qilingani, armiya va xalq birligini taʼminlash borasida mahalliy davlat hokimiyati organlari bilan hamkorlikdagi ishlarning kuchaytirilgani milliy armiyamiz saflarini mustahkam iroda, faol fuqarolik pozitsiyasiga ega boʻlgan yoshlar bilan toʻldirib borish imkonini bermoqda. Shu bilan birga, Oʻzbekiston Respublikasi Qurolli Kuchlarida harbiy xizmatchilarning hayotiy va professional koʻnikmalarini ilm-maʼrifat asosida qalbi va ongiga singdirish, mamlakatimiz hayotidagi real ijtimoiy-siyosiy oʻzgarishlar bilan uygʻun ravishda ularning bilimlarini oshirib borish, yon-atrofimiz va jahonda roʻy berayotgan ijtimoiy-siyosiy jarayonlarga milliy manfaatlarimizdan kelib chiqqan holda yondashish, ichki va tashqi tahdidlarga qarshi mafkuraviy immunitetni mustahkamlash masalalarida toʻsqinlik qilayotgan tizimli muammolar hanuzgacha saqlanib qolmoqda. Xususan, oliy harbiy taʼlim muassasalarida maʼnaviy-maʼrifiy yoʻnalishda dunyoqarashi va fikrlash doirasi keng boʻlgan ofitserlarni tayyorlash hamda Oʻzbekiston Respublikasi Qurolli Kuchlari tizimidagi maʼnaviy-maʼrifiy va madaniy soha uchun zarur infratuzilmalar zamon talablariga javob bermaydi. Oʻzbekiston Respublikasi Qurolli Kuchlarida maʼnaviy-maʼrifiy ishlarni tashkil etishda davlat va jamoat tashkilotlari bilan samarali hamkorlik tizimi yaratilmagan. Harbiy xizmatchilarning oilalari bilan ishlash, ularning muammolarini oʻrganish va hal etish ishlari lozim darajada yoʻlga qoʻyilmagan. Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini yanada takomillashtirish, harbiy xizmatchilarning ijtimoiy-siyosiy oʻzgarishlar bilan uygʻun ravishda bilimlarini oshirib borishning zamonaviy usullarini joriy etish, shuningdek, ichki va tashqi tahdidlarga qarshi mafkuraviy immuniteti shakllangan, burchiga sadoqatli, yuqori professional harbiy xizmatchilarni tayyorlash maqsadida: 1. Quyidagilar: Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasi 1-ilovaga; Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasini amalga oshirish boʻyicha “Yoʻl xaritasi” 2-ilovaga; Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirishga qaratilgan tadbirlarni oʻtkazish sxemasi 3-ilovaga; Oʻzbekiston Respublikasi Qurolli Kuchlar harbiy xizmatchilari tomonidan yoshlarni yuksak vatanparvarlik ruhida tarbiyalashga qaratilgan tadbirlarni oʻtkazish sxemasi 4-ilovaga; Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasini amalga oshirish boʻyicha respublika idoralararo komissiyasi tarkibi 5-ilovaga muvofiq tasdiqlansin. 2. Oʻzbekiston Respublikasi Qurolli Kuchlarida “Vatan — muqaddas, uni himoya qilish sharafli burchdir!” degan konseptual gʻoya asosida maʼnaviy-maʼrifiy ishlarni tashkil etish, harbiy xizmatchilarning bilimi va maʼnaviy saviyasini oshirish, axloqiy-ruhiy xislatlari va huquqiy bilimlarini mustahkamlash boʻyicha samarali mexanizmlarni yaratishga qaratilgan Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasining Qurolli Kuchlar tizimida izchil amalga oshirilishi belgilab qoʻyilsin. 3. Quyidagilar Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasining (keyingi oʻrinlarda Konsepsiya deb ataladi) asosiy vazifalari etib belgilansin: harbiy xizmatchilarning maʼnaviy saviyasi va intellektual salohiyatini yuksaltirish hamda boy madaniyatimiz, azaliy qadriyatlar va anʼanalarimizga asoslangan dunyoqarashini shakllantirishga yoʻnaltirilgan yagona tizimni yaratish; harbiy xizmatchilarning ongu tafakkuriga Vatan himoyasi sharafli va muqaddas burch ekanini, milliy armiyamiz bilan faxrlanish, davlat xavfsizligini himoya qilish uchun masʼuliyat tuygʻusini chuqur singdirish; harbiy xizmatchilarga mamlakatimizda amalga oshirilayotgan ijtimoiy-iqtisodiy islohotlar, qabul qilinayotgan qonun hujjatlari, davlat dasturlarining mazmun va mohiyatini tizimli va izchil ravishda yetkazish hamda dunyoda va yon-atrofimizda sodir boʻlayotgan globallashuv jarayonlariga nisbatan ularda ongli munosabat va faol hayotiy pozitsiyasini shakllantirish, burchga sadoqat, masʼuliyat, fidoyilik tuygʻularini oshirish; milliy merosimizning tarixiy ildizlarini oʻrganish hamda tahlil etish, Vatan ozodligi yoʻlida qahramonlik koʻrsatgan buyuk ajdodlarimiz va jasur zamondoshlarimizning ibratli hayotini keng targʻib etish asosida harbiy xizmatchilarda “Oʻzbekiston xalqi hech qachon, hech kimga qaram boʻlmaydi!” degan hayotiy eʼtiqodni qaror toptirish; dinning asl mazmun-mohiyatini teran ochib berish orqali harbiy xizmatchilarga ezgulik va rahmdillik anʼanalarini singdirish, insonparvarlik va mehr-oqibat munosabatlarini shakllantirish hamda ularni milliy madaniyatimiz va qadriyatlarimizga hurmat va ehtirom, fidoyilik va sadoqat, halollik va poklik, mustaqil fikr va sogʻlom turmush tarzi asosida tarbiyalash. 4. Quyidagilar Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasini amalga oshirish boʻyicha respublika idoralararo komissiyasining asosiy vazifalari etib belgilansin: harbiy xizmatchilarning maʼnaviy-maʼrifiy bilimlarini kengaytirish borasida amalga oshirilayotgan chora-tadbirlarning samaradorligi va natijadorligini tahlil qilib borish, aniqlangan muammolar yuzasidan tegishli takliflar ishlab chiqish; davlat va nodavlat notijorat tashkilotlarining maʼnaviy-maʼrifiy ishlar samaradorligini oshirishga qaratilgan taklif va tashabbuslarini Oʻzbekiston Respublikasi Qurolli Kuchlari tizimida tatbiq etishda amaliy yordam berish hamda samarali hamkorlikni yoʻlga qoʻyishda koʻmaklashish. 5. Oʻzbekiston Respublikasi Qurolli Kuchlari tizimida haftaning har juma kuni “Maʼnaviy yuksalish va vatanparvarlik kuni” etib belgilansin va ushbu kunda maʼnaviy-maʼrifiy tadbirlar orqali quyidagilarga alohida eʼtibor qaratilsin: buyuk ajdodlarimizning hayoti va faoliyatidagi yorqin misollarni targʻib qilish orqali yoshlar va harbiy xizmatchilarda jasurlik va mardlik, faxr va iftixor tuygʻularini oshirish; harbiy xizmatchilar va ularning oila aʼzolarining maʼnaviy-maʼrifiy bilimlarini mustahkamlash, ularda vatanparvarlik, Vatanga muhabbat, milliy istiqlol gʻoyalariga sodiqlik, Qurolli Kuchlarga hurmat tuygʻusini shakllantirish; harbiy-maʼmuriy sektorlar rahbariyati, davlat va nodavlat tashkilotlar vakillari ishtirokida harbiy xizmatchilar oilalari turmushining ijtimoiy-iqtisodiy sharoitlarini oʻrganish, aniqlangan muammo va kamchiliklar boʻyicha ish rejalari (“Yoʻl xaritalari”) ishlab chiqish; harbiy qism va boʻlinmalarda toʻplangan eng ilgʻor tajribalar, jangovar tayyorgarlikda erishilayotgan yutuqlar, mamlakatimiz tarixidagi yorqin voqealarni aholi, ayniqsa, yoshlar oʻrtasida keng targʻib qilib borish maqsadida uchrashuvlar, harbiy qismlarga tashriflar tashkil etish; Oʻzbekiston Respublikasi manfaatlarini hayotning barcha jabhalarida himoya qilishga tayyor turish, yurt uchun fidoyi boʻlish, burchga va Vatanga xiyonat eng ogʻir jinoyat ekanini hayotiy va taʼsirchan misollar orqali yoshlar ongiga singdirib borish; erishayotgan yutuqlar hamda harbiylik kasbi nufuzini oshirish borasida amalga oshirilayotgan ishlar toʻgʻrisida maxsus telekoʻrsatuv va radioeshittirishlar tayyorlash, shu jumladan, Internet butunjahon axborot tarmogʻida maqolalar, sharhlar va boshqa materiallar chop etilishini tashkil etish. 6. Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati va Milliy gvardiyasining Qurolli Kuchlar tizimida maʼnaviy-maʼrifiy ishlar samaradorligini oshirishda munosib hissa qoʻshgan harbiy xizmatchilarga hamda fuqarolarga harbiy xizmatchilar va yoshlarning maʼnaviy-maʼrifiy saviyasini oshirishga katta taʼsir koʻrsatgan ishlari va yutuqlari uchun topshiriladigan “Maʼnaviy-maʼrifiy ishlar aʼlochisi” koʻkrak nishonini taʼsis etish toʻgʻrisidagi taklifiga rozilik berilsin. 7. Oʻzbekiston Respublikasi Vazirlar Mahkamasi ikki oy muddatda “Maʼnaviy-maʼrifiy ishlar aʼlochisi” koʻkrak nishoni toʻgʻrisidagi nizomni tasdiqlash haqida Hukumat qarorini qabul qilsin. 8. Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati va Milliy gvardiyasi ikki oy muddatda qoʻshinlarda maʼnaviy-maʼrifiy va madaniy-hordiq ishlarini tashkil etish maqsadida zamonaviy texnik vositalar bilan taʼminlash hamda zarur obyektlarni qurish boʻyicha 2019 — 2021-yillarga moʻljallangan reja ishlab chiqsin va Oʻzbekiston Respublikasi Vazirlar Mahkamasiga tasdiqlash uchun kiritsin. 9. Oʻzbekiston Respublikasi Mudofaa vazirligining Harbiy-vatanparvarlik va maʼnaviy-axloqiy tarbiya boshqarmasi, Davlat va jamoat tashkilotlari bilan aloqalar hamda yoshlar bilan ishlash boʻlimi negizida ushbu boshqarma va boʻlim vazifalarini bajaruvchi Tarbiyaviy va mafkuraviy ishlar bosh boshqarmasi 6-ilovaga* muvofiq tashkil etilsin. Oʻzbekiston Respublikasi Mudofaa vazirligi qoʻshinlarida harbiy-vatanparvarlik, maʼnaviy-axloqiy tarbiya va yoshlar bilan ishlash organlari negizida tarbiyaviy va mafkuraviy ishlar organlari tashkil etilsin. Brigadalarda (ularga tenglashtirilgan harbiy qismlarda) va alohida batalyonlarda “harbiy psixolog” (ofitser) lavozimi joriy etilsin. Harbiy okruglar boshqaruv apparatlarida “psixolog”, “yetakchi sotsiolog”, brigadalarda (ularga tenglashtirilgan harbiy qismlarda) va alohida batalyonlarda “harbiy qism komandirining maʼnaviyat va maʼrifat ishlari boʻyicha maslahatchisi — Madaniyat markazi boshligʻi” (Qurolli Kuchlar xizmatchisi) lavozimlari joriy etilsin. Ularning oylik maoshlariga lavozim moyanasidan 30% miqdorda har oy qoʻshimcha ustama pul toʻlash belgilansin. 10. Oʻzbekiston Respublikasi Mudofaa vazirligi: 2018/2019 oʻquv yilidan boshlab, Oʻzbekiston Respublikasi Harbiy xavfsizlik va mudofaa universiteti Umumqoʻshin fakulteti bazasida qoʻshimcha “Qoʻmondonlik-taktik tarbiyaviy va mafkuraviy ishlar” mutaxassisligi boʻyicha ofitserlar tayyorlash taʼlim tizimini joriy etsin va ikki oy muddatda ushbu mutaxassislik boʻyicha malaka talablari, oʻquv rejasi va dasturini ishlab chiqsin; “Qoʻmondonlik-taktik tarbiyaviy va mafkuraviy ishlar” mutaxassisligiga 2018/2019 oʻquv yilida, istisno tariqasida, Oʻzbekiston Respublikasi Harbiy xavfsizlik va mudofaa universiteti Umumqoʻshin fakultetiga oʻqishga kirgan kursantlar orasidan ularning roziligiga asosan tanlab olinishini tashkil etsin; bir oy muddatda Oʻzbekiston Respublikasi Mudofaa vazirligi tizimidagi mavjud Ofitserlar uylarini Maʼnaviyat va maʼrifat markaziga, klublarni Madaniyat markaziga aylantirsin hamda vazirlikning Maʼnaviyat va maʼrifat markazi huzurida “Turon” teatr studiyasini tashkil etsin; Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi, Oʻzbekiston Respublikasi Moliya vazirligi bilan birgalikda bir oy muddatda harbiy shaharchalarda mahalla fuqarolar yigʻinlarini tuzilishi tashkillashtirilsin. Barcha tashkiliy-shtat oʻzgarishlari Oʻzbekiston Respublikasi Mudofaa vazirligi qoʻshinlari shtat birliklarining umumiy soni doirasida oʻtkazilsin. 11. Belgilansinki, ushbu qarorda nazarda tutilgan tadbirlarni amalga oshirish bilan bogʻliq xarajatlar Oʻzbekiston Respublikasi Davlat budjeti mablagʻlari, manfaatdor vazirlik va idoralarning budjetdan tashqari mablagʻlari hisobidan amalga oshiriladi. 12. Oʻzbekiston Milliy axborot agentligi, Oʻzbekiston milliy teleradiokompaniyasi, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligiga ommaviy axborot vositalarida mazkur qarorning maqsad va vazifalari hamda Konsepsiyaning amalga oshirilishini yoritib borish boʻyicha maqolalar eʼlon qilish va mavzuga oid koʻrsatuvlarni efirga uzatish tavsiya etilsin. 13. Oʻzbekiston Respublikasi Mudofaa vazirligi manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 14. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidentining Davlat maslahatchisi X.M. Sultonov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin. 1. Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish konsepsiyasi (keyingi oʻrinlarda Konsepsiya deb ataladi) maʼnaviy-maʼrifiy ishlarning ustuvor yoʻnalishlari va asosiy prinsiplari asosida ishlab chiqilgan boʻlib, harbiy xizmatchilarning bilimi, maʼnaviy saviyasi va intellektual salohiyatini yuksaltirish, ularning qalbida Vatanimiz taqdiri va kelajagi uchun daxldorlik, masʼuliyat, sadoqat va vatanparvarlik hissini oshirish, yot gʻoyalarga qarshi mafkuraviy immunitetni kuchaytirish bilan bogʻliq dolzarb vazifalarni davlat va nodavlat notijorat tashkilotlari, taʼlim-tarbiya institutlarining oʻzaro hamkorlikdagi roli va ahamiyatini milliy va xalqaro huquqiy normalarini hisobga olgan holda belgilab beradi. 2. Oʻzbekiston Respublikasi Qurolli Kuchlari tizimida maʼnaviy-maʼrifiy ishlar “Vatan — muqaddas, uni himoya qilish sharafli burchdir!” konseptual gʻoyasi asosida tashkillashtirilib, unda Oʻzbekiston Respublikasi mustaqilligini, hududiy yaxlitligini, xalqimiz tinchligini sadoqat bilan himoya qilish eng oliy vazifa sifatida eʼtirof etiladi. Mazkur gʻoyaning asosiy mazmun-mohiyati mamlakatimizning tinchlik-osoyishtaligini, farovonligi va taraqqiyotini taʼminlash uchun har qanday dushmanga qarshi kurashishda oʻz jonini ham ayamaydigan, vatanparvar, fidoyi, sadoqatli, halol harbiy xizmatchilar va yoshlarni shakllantirishga qaratilgan. 3. Qoʻshinlarning jangovar shayligi va jangovar qobiliyatini oshirish, har tomonlama tayyorgarlikka ega, kuchli va bilimli, halol, vatanparvar, mard va jasur harbiy xizmatchilarni tayyorlash, ularning faol hayotiy pozitsiyasi va qatʼiy eʼtiqodi, intellektual salohiyatini, ona Vatan taqdiriga boʻlgan masʼuliyatini mustahkamlash hamda gʻoyaviy va axborot xurujlariga qarshi mafkuraviy immunitetini kuchaytirish, fuqarolik burchi va konstitutsion majburiyatlarini sadoqat va fidoyilik bilan vijdonan bajarishga yoʻnaltirish, har tomonlama yetuk va komil harbiy xizmatchilarni shakllantirish konsepsiyaning asosiy mazmunini tashkil etadi. 4. Oʻzbekiston Respublikasi Qurolli Kuchlari tizimida maʼnaviy-maʼrifiy ishlar Oʻzbekiston Respublikasi Konstitutsiyasi va qonunlari, Oʻzbekiston Respublikasi Oliy Majlisi palatalari qarorlari, Oʻzbekiston Respublikasi Prezidentining farmonlari va qarorlari, Oʻzbekiston Respublikasi Vazirlar Mahkamasining qarorlari, Oʻzbekiston Respublikasi Qurolli Kuchlarning umumharbiy nizomlari va boshqa qonun hujjatlariga muvofiq olib boriladi. 5. Konsepsiyaning asosiy maqsadi mustaqil, keng dunyoqarash va fikrlashga ega, iymon-eʼtiqodi va irodasi mustahkam, maʼnaviyatli va fidoyi, ajdodlarimizning bebaho merosiga tayanib yashaydigan barkamol shaxs — Vatan himoyachilarini tarbiyalash, ularning dunyoqarashlarini, mantiqiy, ijodiy va tahliliy fikrlash doirasini kengaytirish, ona Vatan taqdiri uchun yuksak masʼuliyat va javobgarlik kabi muhim xususiyatlarni shakllantirishdan iborat. 6. Quyidagilar Konsepsiyaning asosiy vazifalari hisoblanadi: harbiy xizmatchilarning maʼnaviy saviyasi va intellektual salohiyatini yuksaltirish hamda boy madaniyatimiz, azaliy qadriyatlar va anʼanalarimizga asoslangan dunyoqarashini shakllantirishga yoʻnaltirilgan yagona tizimini yaratish; harbiy xizmatchilarning ongu tafakkuriga Vatan himoyasi sharafli va muqaddas burch ekanini, milliy armiyamiz bilan faxrlanish, davlat xavfsizligini himoya qilish uchun masʼuliyat tuygʻusini chuqur singdirish; harbiy xizmatchilarga mamlakatimizda amalga oshirilayotgan ijtimoiy-iqtisodiy islohotlar, qabul qilinayotgan qonun hujjatlari, davlat dasturlarining mazmun va mohiyatini tizimli va izchil ravishda yetkazish hamda dunyoda va yon-atrofimizda sodir boʻlayotgan globallashuv jarayonlariga nisbatan ularda ongli munosabat va faol hayotiy pozitsiyasini shakllantirish, burchga sadoqat, masʼuliyat, fidoyilikni oshirish; milliy merosimizning tarixiy ildizlarini oʻrganish hamda tahlil etish, Vatan ozodligi yoʻlida qahramonlik koʻrsatgan buyuk ajdodlarimiz va jasur zamondoshlarimizning ibratli hayotini keng targʻib etish asosida harbiy xizmatchilarda “Oʻzbekiston xalqi hech qachon, hech kimga qaram boʻlmaydi!” degan hayotiy eʼtiqodni qaror toptirish; dinning asl mazmun-mohiyatini teran ochib berish orqali harbiy xizmatchilarga ezgulik va rahmdillik anʼanalarini singdirish, insonparvarlik va mehr-oqibat munosabatlarini shakllantirish hamda ularni milliy madaniyatimiz va qadriyatlarimizga hurmat va ehtirom, fidoyilik va sadoqat, halollik va poklik, mustaqil fikr va sogʻlom turmush tarzi asosida tarbiyalash; harbiy xizmatchilarning estetik tarbiyasini kuchaytirish, ularning madaniyat va sanʼatning turli sohalariga boʻlgan qiziqishlarini oshirish, ushbu maqsadda adabiyot, kino, teatr, tasviriy sanʼat imkoniyatlaridan keng foydalanishni tizimli asosda yoʻlga qoʻyish. 7. Harbiy xizmatchilarning maʼnaviyati va dunyoqarashlari, Vatanga boʻlgan sadoqat tuygʻulari, vatanparvarligi, harbiy kasbga boʻlgan qiziqishlari Temurbeklar maktablarida, Oʻzbekiston Respublikasi Harbiy xavfsizlik va mudofaa universitetining Serjantlar tayyorlash oliy maktabi va oliy harbiy taʼlim muassasalarida hamda qoʻshinlardagi harbiy xizmat davomida takomillashib boradi. 8. Konsepsiyani amalga oshirish borasidagi ishlar uch bosqichda amalga oshiriladi: Birinchi bosqich (shakllantirish) — Temurbeklar maktablari va akademik litseylarning maxsus guruhlarida taʼlim olayotgan oʻquvchi-yoshlar bilan tashkil etiladi. Mazkur taʼlim muassasalarida maʼnaviy-maʼrifiy ishlarning turli yoʻnalishlari, usul va shakllaridan foydalanilgan holda sogʻlom va jismonan baquvvat, ruhan barqaror, bilimli, intellektual salohiyati yuksak, vatanparvar, fidoyi, dunyoqarashi keng yoshlar shakllanadi. Ushbu bosqichda quyidagi masalalarga: buyuk tariximiz, ulugʻ alloma va mutafakkirlarimiz, milliy urf-odat, anʼana va qadriyatlarning mohiyatini, ajdodlar boy merosining hayotimizdagi oʻrni va ahamiyatini chuqur tushuntirishga; qalbida Vatan taqdiriga yuksak daxldorlik, milliy oʻzlikni anglash va vatanparvarlik tuygʻularini shakllantirishga; Vatan himoyasi muqaddas va harbiylik sharafli kasb ekanligi, jonajon yurti istiqboli va ravnaqi uchun kerakli mutaxassislikni tanlash zarurligiga; yorqin misollar, adabiy asarlar, kino va teatr spektakllardagi qahramonlar orqali ular qalbida harbiy kasbga boʻlgan gʻurur va iftixor tuygʻularini kuchaytirishga; harbiy tartib-intizom, odob-axloq, qatʼiy ijrochilik, javobgarlik va masʼuliyat tushunchalarini singdirishga; yoshlarda faol hayotiy pozitsiya va qatʼiy eʼtiqodni, milliy oʻzlik va muqaddas dinimizdagi yuksak axloqiy mezonlar orqali ularda turli koʻrinishdagi yot gʻoyalarga nisbatan mafkuraviy immunitetni mustahkamlashga; oʻquvchilarning turli fan yoʻnalishlari, chet tillari va axborot texnologiyalari, shu jumladan, chaqiruvga qadar boshlangʻich tayyorgarlik boʻyicha bilimlarini mustahkamlashga; taʼlim muassasasida va sogʻlomlashtirish oromgohlarida oʻtkaziladigan “Temurbekning izdoshlari”, “Oʻzbekiston farzandlari botir boʻlur” kabi tanlov va sport musobaqalarida faol ishtirok etishiga asosiy eʼtibor qaratiladi. Ikkinchi bosqich (rivojlantirish) — oliy harbiy taʼlim muassasalari va oliy taʼlim muassasalarining harbiy tayyorgarlik oʻquv boʻlinmalarida hamda Oʻzbekiston Respublikasi Harbiy xavfsizlik va mudofaa universitetining Serjantlar tayyorlash oliy maktabida taʼlim olayotgan kursantlar bilan tashkil etiladi. Mazkur taʼlim muassasalarida maʼnaviy-maʼrifiy ishlarning turli yoʻnalishlari, usul va shakllaridan foydalanilgan holda maʼnaviy-axloqiy jihatdan yetuk, yuksak intellektual salohiyatli, Vatan manfaatlarini har narsadan ustun qoʻyadigan, fidoyi, sadoqatli, halol, faol hayotiy pozitsiyaga ega hamda birinchi bosqichda shakllangan, oʻz oʻrni va mutaxassislikni aniq belgilab olgan yoshlarning bilimlari rivojlantiriladi. Ushbu bosqichda birinchi bosqich vazifalariga qoʻshimcha ravishda asosiy eʼtibor quyidagi masalalarga qaratiladi: buyuk sarkardalarimizning harbiy sanʼati va sarkardalik mahoratlarini, alloma va mutafakkirlarimizning ilmiy meroslarini chuqur oʻrganishga; ulugʻ ajdodlarimizning Vatan ozodligi yoʻlida mardonavor olib borgan kurashlari, mustaqilligimizni himoya qilishda jon fido etgan yurtdoshlarimiz qahramonliklariga munosib boʻlish tuygʻularini shakllantirishga; Oʻzbekiston Respublikasi, uning xalqi va Prezidentiga sadoqat, yuksak vatanparvarlik va fidoyilik fazilatlarini rivojlantirishga; xalqimizning maʼnaviy qadriyatlari, madaniyati va urf-odatlarini hamda halollik, poklik, sadoqat va fidoyilik fazilatlarini chuqur singdirishga hamda milliy gʻurur va iftixor tuygʻularini kuchaytirishga; oʻz sohasining yetuk mutaxassisi boʻlishga, tanlagan kasbini chuqur oʻrganishga, Vatan ravnaqi va yurt taraqqiyotiga salmoqli hissa qoʻshishga boʻlgan intilishlari va tashabbuslarini qoʻllab-quvvatlashga. Uchinchi bosqich (takomillashtirish/qoʻllash) — qoʻshinlarda muddatli va shartnoma boʻyicha harbiy xizmatni oʻtayotgan oddiy askar, serjant va ofitserlar tarkibi bilan tashkil etiladi. Mazkur bosqichda taʼlim muassasalarida tahsil olgan, qoʻshinlarda muddatli va mutaxassislik yoʻnalishi boʻyicha harbiy xizmatni davom ettirayotgan, mustahkam bilim va koʻnikmalarga ega boʻlgan ofitser, serjantlar va oddiy askarlar tarkibi bilan tashkil etiladi. Ushbu bosqichda birinchi va ikkinchi bosqich vazifalariga qoʻshimcha ravishda asosiy eʼtibor quyidagi masalalarga qaratiladi: ona yurtga va oʻz kasbiga mehr-muhabbat, sadoqat va fidoyilik tuygʻularini mustahkamlashga, milliy va umuminsoniy fazilatlarini oshirishga, milliy madaniyatimiz va turmush tarzimiz, qadriyatlarimiz, urf-odat va anʼanalarimizga asoslangan dunyoqarashini yuksaltirishga; Vatan himoyasi uchun jonini fido qilishga tayyor, harbiy xizmatchi shaʼnini yuksaltirib borishga, Oʻzbekiston xalqiga, ayniqsa, yoshlarga namuna boʻlish sifatlarini oshirishga; harbiy ixtisosliklarni puxta egallashga, har qanday sharoitda Vatan mudofaasiga shay turishga, matonat va jasorat fazilatlarini mustahkamlashga, qurol-aslaha, harbiy texnika, davlat va harbiy mulkni asrab-avaylash koʻnikmalarini takomillashtirishga; jangovar tayyorgarlik va harbiy mahoratni muntazam oshirib borishga, harbiy jamoada qaror topgan oʻzaro yordam va doʻstona munosabatlarni qadrlash fazilatlarini mustahkamlashga; har qanday qiyinchilikka tayyor, yuksak iroda va matonat bilan oʻzini qahramonlikka undovchi, ziyrak, rostgoʻy, chidamli va sabr-bardoshli, vatanparvarlik va fidoyi yurt himoyachisini tarbiyalashga; dunyoqarashi va fikrlash doirasini kengaytirishga, globallashuv jarayonlariga nisbatan ongli munosabatni, ogohlik va hushyorlikni, faol hayotiy pozitsiyani hamda mustahkam tartib va intizomga rioya qilish fazilatlarini yuksaltirishga; fuqarolik va diniy bagʻrikenglik, millatlararo totuvlik, diniy masalalar boʻyicha bilimlari va milliy mafkuramizga zid boʻlgan yot gʻoyalarga qarshi tanqidiy qarash va mafkuraviy immunitetni, oʻziga ishonch, hushyorlik va ogohlik tuygʻularini mustahkamlashga; oʻzining mustaqil fikr-mulohazalarini aniq bayon etishga, maʼnaviyati va notiqlik sanʼatini yuksaltirishga, jamiyatda yuksak maʼnaviyatni qaror toptirishda badiiy asarlarning mohiyati va ahamiyatini keng targʻib etishga; masʼuliyatni toʻliq his etishga va xizmatda ibrat, faxr va iftixor namunasi boʻlishga, yetuk va barkamol shaxs sifatida oʻz dunyoqarashlari bilan boshqalarni ergashtira olishiga. 9. Konsepsiyaning asosiy maqsadi, vazifalari va tizimi keng maʼnoda davlat va jamoat tashkilotlari, shu jumladan Oʻzbekiston yoshlar ittifoqi boshlangʻich tashkilotlari, ijodiy uyushmalar, taʼlim va madaniy muassasalar, dam olish maskanlari, klublar, kutubxonalar va boshqa muassasalar faoliyati bilan uzviy bogʻlangan holda quyidagi yoʻnalishlarda olib boriladi: maʼnaviy ishlar; maʼrifiy ishlar; madaniy ishlar. 10. Maʼnaviy ishlar maʼnaviy-maʼrifiy ishlar tizimining asosiy yoʻnalishi boʻlib, shaxs ruhiyatini, uning oʻzini-oʻzi anglashi, didi, farosati, adolat va adolatsizlikni, yaxshilik bilan yomonlikni ajrata bilish qobiliyatini, aql-zakovatini, yuksak maqsad va gʻoyalarni qoʻya bilishi, ularni amalga oshirish uchun harakat qilish va intilish salohiyatini belgilab beradi. Maʼnaviy ishlar yoʻnalishida harbiy xizmatchilar va yoshlarning ongi va tafakkuriga kuchli taʼsir koʻrsatadigan, qalbiga yetib boradigan, kayfiyatini koʻtaradigan, yangi marralar sari ilhomlantiradigan va zamonaviy axborot va targʻibot texnologiyalarini qoʻllagan holda taʼsirchan ruhda oʻtkaziladigan tadbirlar tashkil etiladi. Maʼnaviy ishlar yoʻnalishidagi tadbirlar asosan maʼnaviy-maʼrifiy tayyorgarlik mashgʻulotlari va boshqa tadbirlar orqali bahs va seminar, davra suhbatlari, seminar-trening, muzokara va munozara (disput), intellektual oʻyinlar kabi shakllarda, davlat va jamoat tashkilotlari, shu jumladan Respublika Maʼnaviyat va maʼrifat markazi, Oʻzbekiston yoshlar ittifoqi, Yozuvchilar uyushmasi, oliy taʼlim muassasalari professor-oʻqituvchilari, olimlar, imom-xatiblar, ijodkor ziyolilar tomonidan tashkil etiladi. 11. Maʼrifiy ishlar yoʻnalishidagi tadbirlar harbiy xizmatchilar va yoshlarning milliy gʻoya va mafkura, qadimiy va boy madaniyatimiz, tariximiz va azaliy qadriyatlarimiz haqidagi bilimlarini oshirishga, ularning ilmiy, ijtimoiy-siyosiy, maʼnaviy-maʼrifiy, huquqiy bilimlari va intellektual salohiyatlari, dunyoqarashlarini mustahkamlashga qaratilgan faoliyatdir. Maʼrifiy ishlar deganda yoshlar va harbiy xizmatchilarning taʼlim-tarbiya va axloq-odob meʼyorlari, zamon talablariga javob beradigan insoniy fazilatlarni shakllantirish, tafakkurini yuksaltirishga qaratilgan ilmiy va amaliy tadbirlar tizimi tushuniladi. Maʼrifiy ishlar yoʻnalishidagi tadbirlarda yoshlar va harbiy xizmatchilarning maʼnaviy-maʼrifiy va huquqiy bilimlarini oshirish orqali yurtimizga cheksiz sadoqat, mehr-muhabbat, ozod va obod Vatan, kelajagi buyuk davlat barpo etishdek ulugʻ va oliyjanob maqsadga eʼtiqod, jasurlik va fidoyilik tuygʻulari yuksaltirilib boriladi. 12. Madaniy ishlar maʼnaviy-maʼrifiy ishlar tizimining ajralmas yoʻnalishlaridan biri boʻlib, harbiy xizmatchilar va yoshlar ongida milliy madaniyatimiz va qadriyatlarimizga hurmat va ehtirom hislarini oshirish, yuksak estetik did va axloqiy meʼyorlarini shakllantirish, Oʻzbekiston xalqining boy tarixi, madaniyati, anʼanalari va urf-odatlariga hurmat, milliy va jahon madaniyatining eng yaxshi namunalarini ommaviy tadbirlar orqali (muzey, teatr, kino, istirohat bogʻlari, konsert va boshqa tadbirlarga tashriflar) singdiriladigan tadbirlardan iboratdir. Madaniy ishlar tadbirlarida asosiy eʼtibor professional va badiiy havaskorlik jamoalarining konsert dasturlari, buyuk ajdodlarimiz va allomalar faoliyatiga oid sahna koʻrinishlari, davlat bayramlari va tarixiy sanalarga bagʻishlangan ommaviy madaniy tadbirlari orqali harbiy jamoalarni jipslashtirishga, yoshlar va harbiy xizmatchilarning Oʻzbekiston Respublikasi Qurolli Kuchlarida xizmat qilishidan gʻururlanish tuygʻusini yuksaltirishga, Vatanimiz xavfsizligini taʼminlash borasidagi zaruriy faoliyat sifatida ongli va ijobiy munosabatni rivojlantirishga qaratiladi. Madaniy ishlar tadbirlari, qoida tariqasida, dam olish va bayram kunlari, madaniyat va maʼrifat markazlari, harbiy qism madaniyat markazi, kutubxona imkoniyatlaridan keng foydalanilgan holda oʻtkaziladi. 13. Konsepsiyani amalga oshirish mexanizmida olimlar, yozuvchi, shoir va siyosatchilar, ijodkor ziyolilar, davlat va jamoat tashkilotlarining, shu jumladan Respublika Maʼnaviyat va maʼrifat markazi, Oʻzbekiston yoshlar ittifoqi, “Nuroniy” jamgʻarmasi, Fuqarolarning oʻzini oʻzi boshqarish organlari faoliyatini muvofiqlashtirish boʻyicha kengash mutaxassislari, oliy taʼlim muassasalarining professor-oʻqituvchilari hamda harbiy xizmatchilar va oʻquvchi-yoshlar ishtirok etadilar. 14. Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish boʻyicha tadbirlar oʻtkazish algoritmining asosini taʼsir oʻtkazuvchi obyektlar va subyektlar, maʼnaviy-maʼrifiy tadbirlarning shakllari, yoʻnalishlari va usullari tashkil etadi. Jumladan, unda: Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi tomonidan — davlat siyosatining ustuvor yoʻnalishlari, boy tariximiz, allomalarimiz merosi va sarkardalarimizning fidoyiligi, qahramonliklari, islohotlar jarayoni va harakatlar strategiyasi hamda tahdidlar toʻgʻrisidagi maʼlumotlar; Oʻzbekiston Respublikasi Madaniyat vazirligi tomonidan — buyuk ajdodlarimiz va allomalar faoliyatiga oid teatr spektakli va sahna koʻrinishlari, konsert dasturlari, ekskursiyalar hamda milliy gʻurur, faxr va iftixor tuygʻularni mustahkamlashga, notiqlik sanʼatini shakllantirishga qaratilgan ommaviy madaniy tadbirlar; Oʻzbekiston Respublikasi Adliya vazirligi tomonidan — huquqiy bilimlarni oshirish, dunyoqarash va fikrlash doirasini kengaytirish, globallashuv jarayonlariga nisbatan ongli munosabatni, ogohlik va hushyorlikni, faol hayotiy pozitsiyani hamda mustahkam tartib va intizomga rioya qilish fazilatlarni yuksaltirishga qaratilgan tadbirlar; Respublika Maʼnaviyat va maʼrifat markazi tomonidan — xalqimizning maʼnaviy qadriyatlari, madaniyati va urf-odatlarini, boy merosimizning hayotimizdagi oʻrni va ahamiyatini hamda odob-axloq, halollik, poklik, sadoqat va fidoyilikni chuqur singdirishga qaratilgan davra suhbatlari; Oʻzbekiston Respublikasi Din ishlari boʻyicha qoʻmitasi tomonidan — islom dinining asl mazmun-mohiyatini yetkazish, diniy savodxonlikni oshirish, diniy bagʻrikenglik, millatlararo totuvlik gʻoyalarini targʻib qilish hamda yot gʻoyalarga qarshi tanqidiy qarash va mafkuraviy immunitetni kuchaytirish, hushyorlik va ogohlik kabi tuygʻularni mustahkamlashga qaratilgan uchrashuvlar; Oʻzbekiston yoshlar ittifoqi tomonidan — madaniy-maʼrifiy va huquqiy targʻibot hamda ijtimoiy-iqtisodiy yoʻnalishlar boʻyicha yetuk soha mutaxassislarini taklif qilgan holda yoshlar va harbiy xizmatchilar qalbida Vatan taqdiriga yuksak daxldorlik, shijoat va fidoyilik tuygʻularini shakllantirishga, sport-salomatlik masalalariga qaratilgan ommaviy tadbirlar; Oʻzbekiston Yozuvchilar uyushmasi tomonidan — mumtoz va zamonaviy adabiyotimizning eng sara namunalari mazmun-mohiyatini tushuntirish, kitobxonlik madaniyatini oshirish hamda vatanparvarlik, mardlik, faxr va iftixor tuygʻularini mustahkamlashga qaratilgan ijodiy uchrashuvlar; Xotin-qizlar qoʻmitasi, “Oila” ilmiy-amaliy tadqiqotlar markazi tomonidan — harbiy xizmatchilar oilalarini ijtimoiy-huquqiy jihatdan qoʻllab-quvvatlash, oilalarda sogʻlom maʼnaviy muhitni yaratish, oila shaʼnini saqlashda ota-ona va farzandlar masʼuliyati va burchlari, or-nomus, qadr-qimmat, sharm-hayo kabi axloqiy meʼyorlarni yetkazib borish, oilalarning ijtimoiy ahvoli, ehtiyojlari va muammolarini tizimli oʻrganib borishga qaratilgan tadbirlar; Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasi, Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi tomonidan — avlodlar vorisligini saqlash, Vatanga muhabbat va keksalarga eʼzoz, harbiy xizmatga hurmat tuygʻularini shakllantirish, xalqimizning koʻp asrlik anʼanalarini qadrlashga daʼvat etish, harbiy xizmatchilar oilalarida insonparvarlik, mehr-oqibat, yaxshi qoʻshnichilik va oʻzaro hurmat munosabatlarini shakllantirish, ijtimoiy, siyosiy barqarorlik, tinchlik va osoyishtalikni taʼminlashga yoʻnaltirilgan uchrashuvlar va suhbatlar; Oʻzbekiston mudofaasiga koʻmaklashuvchi “Vatanparvar” tashkiloti, Oʻzbekiston Respublikasi Sport vazirligi tomonidan — harbiy kasbni tanlash va soha yoʻnalishini mukammal oʻzlashtirish, harbiy texnik vositalardan samarali foydalanish hamda sport bilan muntazam shugʻullanish, jismoniy va maʼnaviy komillikka intilish, jismonan yetuk, kuchli va shijoatli, Vatan manfaatlarini har narsadan ustun qoʻyadigan, fidoyi, sadoqatli, halol, faol hayotiy pozitsiya ega yetuk mutaxassislarni tarbiyalashga yoʻnaltirilgan mashgʻulotlar, musobaqalar va amaliy tadbirlar tashkil etib boriladi. 15. Quyidagilar Konsepsiyaning prinsiplari hisoblanadi: vatanparvarlik; sadoqat; halollik; adolat; intizom. 16. Maʼnaviy-maʼrifiy ishlar tizimining asosini quyidagilar tashkil etadi: maʼnaviy-maʼrifiy tayyorgarlik mashgʻulotlari; maʼnaviyat soatlari (Yoshlar ittifoqi boshlangʻich tashkilotining yoʻnalishlar boʻyicha tadbirlari, kitob mutolaasi va boshqalar); axloqiy-ruhiy tayyorgarlik mashgʻulotlari; huquqbuzarliklar profilaktikasi suhbatlari; maʼnaviy yuksalish va vatanparvarlik kuni tadbirlari (mardlik darslari, aksiyalar, davra suhbatlari, ekskursiya, tashriflar, musobaqalar va boshqalar); badiiy va hujjatli filmlar namoyishi; ommaviy madaniy tadbirlar (teatr spektakli, sahna koʻrinishlari, konsert dasturlari, badiiy va ijodiy kechalar, uchrashuvlar, badiiy havaskorlik jamoalarining chiqishlari). 17. Maʼnaviy-maʼrifiy ishlar tizimi tadbirlarida harbiy xizmatchilarning faol ishtirok etishiga, fikr va tuygʻularini erkin bayon qilishiga hamda shu orqali notiqlik sanʼatini oshirishga eʼtibor qaratiladi. Unda quyidagi shakllar ustuvor ahamiyatga ega boʻladi: seminar-treninglar, muayyan mavzuga bagʻishlangan kechalar, ijodiy uchrashuvlar, bahs-munozaralar, viktorinalar, davra suhbatlari; boy hayotiy tajribaga ega boʻlgan harbiy xizmatchi va faxriylar, ilm-fan, madaniyat va sport sohalarida, turli musobaqa va tanlovlarda gʻolib boʻlgan shaxslar bilan uchrashuvlar; teatr spektakli va sahna koʻrinishlari, badiiy asarlar muhokamasi, savol-javob kechalari, yakka va jamoaviy suhbatlar; telekoʻrsatuv va radioeshittirishlar, film va multfilmlar, badiiy va musiqiy asarlar, askar qoʻshiqlari, elektron oʻyinlar va boshqa texnik vositalardan foydalanish; urush va mehnat faxriylari, jangovar harakatlar ishtirokchilari, davlat va nodavlat notijorat tashkilotlari vakillari bilan uchrashuvlar; toʻplangan ilgʻor tajribalarni oʻrganish va ommalashtirish; harbiy xizmatga chaqiriluvchilar kuni, mardlik saboqlarini oʻtkazish va ekskursiyalar uyushtirish. 18. Maʼnaviy-maʼrifiy ishlar tizimi tadbirlarini tashkil etishda targʻibot ishlari muhim ahamiyatga ega. Targʻibot ishlari orqali yoshlar va harbiy xizmatchilar orasida yuksak marralarga va ilgʻorlikka erishgan namunali shaxslar va zamon qahramonlarining faoliyati va ishlarini targʻib etib borish, ularning sadoqat va burch, halollik va poklik, masʼuliyat va javobgarlik, jasurlik va mardlik, yuksak vatanparvarlik tuygʻularini mustahkamlab borish, ularga gʻoyaviy-siyosiy taʼsir qilish hamda harbiy xizmat bilan bogʻliq (davlat va jamiyat) manfaatlarni ifoda etishga qaratilgan tadbirlar tashkil etiladi. Targʻibot ishlari harbiy qism qoʻmondonligining ijodiy uyushmalar, madaniyat muassasalari, davlat va jamoat tashkilotlari, shu jumladan Oʻzbekiston yoshlar ittifoqi bilan hamkorlikda yoshlar va harbiy xizmatchilarning tizimli va maqsadli faoliyatini ifodalaydigan, ularga maʼnaviy tushuncha va tamoyillarni chuqur singdiradigan, ongi va qalblarida vatanparvarlik, sadoqat, faxr va gʻurur tuygʻularini hamda mustahkam iroda, Vatan taqdiri uchun masʼuliyat hissini oshiradigan, yuklatilgan oʻquv-jangovar vazifalarni sifatli va oʻz vaqtida toʻlaqonli bajarishga yoʻnaltiradigan amaliy tadbirlar majmui hisoblanadi. Targʻibot ishlari ogʻzaki shaklda (tezkor axborot, suhbatlar, maʼruzalar, muayyan mavzuga bagʻishlangan muzokara va seminarlar, mavzuli kechalar, munozara va bahslar), nashrli (gazeta, jurnal, devoriy gazeta, qoʻllanma, jangovar varaqa, kitob va boshqa adabiyotlar mutolaasi), koʻrgazmali vositalar (plakat, fotomontaj, panno, rasmlar, kitob koʻrgazmalari, shuningdek, radio eshittirish va radiomuloqotlar, tele-video dasturlarni jamoa boʻlib tomosha va muhokama qilish hamda boshqalar) orqali olib boriladi. 19. Qurolli Kuchlarga munosib nomzodlarni tayyorlab beruvchi Temurbeklar maktabidan boshlab oliy harbiy taʼlim muassasalari, harbiy qismlargacha qamrab olgan maʼnaviy-maʼrifiy ishlar tizimi orqali yuksak maʼnaviyatli, vatanparvar, oʻz kasbiga sadoqatli va fidoyi, komil harbiy xizmatchilar yetishib chiqadi. 20. Maʼnaviy-maʼrifiy ishlar yoʻnalishlarida tashkil etiladigan barcha tadbirlar yoshlar va harbiy xizmatchilarni yuksak maʼnaviyatli, vatanparvar, halol, oʻz kasbiga sadoqatli va fidoyi yurt posbonlari boʻlib shakllanishiga hamda ular yordamida mamlakatimizning oʻsib kelayotgan haqiqiy vatanparvar yoshlarini tarbiyalashga imkon yaratib beradi. 21. Konsepsiyada belgilangan tadbirlarning amalga oshirilishi natijasida yuksak maʼnaviyatli, vatanparvar, oʻz kasbiga sadoqatli va fidoyi harbiy xizmatchi kamol topadi. 22. Maʼnan yetuk, harbiy ixtisosliklarni puxta egallagan, har qanday sharoitda Vatan mudofaasiga shay, matonat va jasoratda, hayotda va harbiy xizmatda namuna boʻlgan harbiy xizmatchilar imkoniyatlaridan keng foydalangan holda Konsepsiyada belgilangan natijalarga erishiladi. 23. Mazkur Konsepsiya Qurolli Kuchlar tizimida maʼnaviy-maʼrifiy ishlar samaradorligini oshirish, harbiy xizmatchilarning maʼnaviy-maʼrifiy saviyasini tizimli va bosqichli ravishda yuksaltirib borish, ular qalbida Vatanimiz taqdiri va kelajagi uchun daxldorlik, masʼuliyat, sadoqat va vatanparvarlik hissini mustahkamlash uchun uslubiy asos boʻlib xizmat qiladi. 24. Konsepsiyaning amalga oshirilishi har jihatdan sodiq, halol, vatanparvar, mard va jasur harbiy xizmatchini tarbiyalash bilan birga xalqimiz oʻrtasida harbiy xizmatchilarga nisbatan faxr va iftixor tuygʻularini mustahkamlash, yoshlarda harbiy kasbga boʻlgan havas va qiziqishlarini oshirish hamda bu orqali Qurolli Kuchlarni mustahkam irodali, faol fuqarolik pozitsiyasiga ega boʻlgan yoshlar bilan toʻldirib borish imkonini beradi. T/rTadbirlar nomiAmalga oshirish mexanizmiBajarish muddatlariMasʼul ijrochilarI. Oʻzbekiston Respublikasi Qurolli Kuchlari tizimida maʼnaviy-maʼrifiy ishlarning huquqiy asoslarini takomillashtirish va tashkiliy ishlar1. Oliy harbiy taʼlim muassasalarida ofitserlarni tayyorlashning amaldagi tizimini chuqur tahlil qilish hamda ularning vatanparvarlik fazilatlari, maʼnaviy va madaniy darajasini oshirish choralarini koʻrish.1. Amaldagi tizimni chuqur tahlil qilish boʻyicha ishchi guruhlar tuzish.2. Gumanitar fanlar boʻyicha oʻquv dasturlarini qayta koʻrib chiqish, mukammal oʻquv rejasi va dasturini ishlab chiqish.3. “Qoʻmondonlik-taktik tarbiyaviy va mafkuraviy ishlar” mutaxassisligi boʻyicha ofitserlar tayyorlashning taʼlim tizimini joriy etish.4. Yetakchi olim va professorlar ishtirokida oʻquv seminari va anjumanlar oʻtkazish rejasini ishlab chiqish va amalga oshirilishini yoʻlga qoʻyish.2018-yil sentabr2018-yil oktabr2018-yil sentabr, doimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Oliy va oʻrta maxsus taʼlim vazirligi, Respublika Maʼnaviyat va maʼrifat markazi2. Qoʻshinlarda harbiy-vatanparvarlik va maʼnaviy-axloqiy tarbiya ishlarini tanqidiy tahlil qilish va harbiy xizmatchilarning maʼnaviy-maʼrifiy saviyasi va notiqlik sanʼatini oshirish, dunyoqarashini mustahkamlash boʻyicha tadbirlar oʻtkazilishini tizimli yoʻlga qoʻyish.1. Amaldagi tizimni chuqur tahlil qilish va dastur ishlab chiqish boʻyicha ishchi guruhlar tuzish.2. Tegishli taʼlim muassasalari va jamoat tashkilotlari bilan oʻzaro hamkorlik boʻyicha memorandum va boshqa hujjatlar qabul qilish.3. Mashgʻulotlar, tadbirlar oʻtkazish umumiy rejasi va maʼnaviy-maʼrifiy ishlar dasturini ishlab chiqish.4. Qoraqalpogʻiston Respublikasi Vazirlar kengashi, viloyatlar va Toshkent shahar hokimliklarining harbiy qismlarda maʼnaviy-maʼrifiy ishlarni tashkil qilib borish boʻyicha tegishli qarorlarini chiqarish.5. “Harbiy qism va muassasalarda maʼnaviy-maʼrifiy ishlar” nomli oʻquv qoʻllanmasini ishlab chiqish.2018-yil sentabr2018-yil noyabr2018-yil noyabr2018-yil dekabr2018-yil dekabrMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Oliy va oʻrta maxsus taʼlim vazirligi, Respublika Maʼnaviyat va maʼrifat markazi3. Qoʻshinlardagi tarbiyaviy va mafkuraviy ishlar organlari ofitserlarining bilim saviyasi va notiqlik sanʼatini yuksaltirish, dunyoqarashi, fikrlash doirasini oshirib borish boʻyicha malaka oshirish tizimini yoʻlga qoʻyish. 1. Tarbiyaviy va mafkuraviy ishlar organlari ofitserlarining malakasini oshirish dasturini ishlab chiqish.2. Malakani oshirish boʻyicha tarbiyaviy va mafkuraviy ishlar organlari ofitserlarining roʻyxati va malaka oshirish jadvalini tuzish.3. Tarbiyaviy va mafkuraviy ishlar organlari ofitserlarining malaka oshirish kurslarini tashkil etib borish.4. Malaka oshirish kurslarida tahsil olgan tarbiyaviy va mafkuraviy ishlar organlari ofitserlarining xizmatini tahlil qilib borish.2018-yil oktabrhar yili fevral, iyul oylaridadoimiydoimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Respublika Maʼnaviyat va maʼrifat markazi, Din ishlari boʻyicha qoʻmita, Oliyva oʻrta maxsus taʼlim vazirligi, Oʻzbekiston xalqaro islomshunoslik akademiyasi4. Oliy harbiy taʼlim muassasalari oʻqituvchilari lavozimlariga yuqori bilim va koʻnikmalarga ega boʻlgan ofitserlarning tayinlanishini yoʻlga qoʻyish.1. Oʻqituvchi lavozimlariga nomzodlarni saralab olish, malakasini oshirish va ularning qoʻshinlarda xizmat qilish tartibining yangi mexanizmini ishlab chiqish.2. Oʻqituvchilarni qoʻshinlarning jangovar boʻlinmalaridagi lavozimlarga tayinlash orqali taʼlim jarayonini harbiy qismlarning kundalik faoliyati bilan bogʻliqligini taʼminlash.2018-yil oktabr2018-yil dyekabr,doimiyMudofaa vazirligi, Ichki ishlar vazirligi, Favqulodda vaziyatlar vazirligi,Davlat xavfsizlik xizmati, Milliy gvardiya, Oliy va oʻrta maxsus taʼlim vazirligi5. Harbiy okruglar boshqaruv apparatida “psixolog” va “yetakchi sotsiolog”, brigadalarda va alohida batalyonlarda “harbiy psixolog”, “harbiy qism komandirining maʼnaviyat va maʼrifat ishlari boʻyicha maslahatchisi — Madaniyat markazi boshligʻi” lavozimlarini joriy etish.1. Tegishli direktiva orqali harbiy okruglar boshqaruv apparatida, brigadalar va alohida batalyonlarda yangi lavozimlarni kiritish.2. Lavozimlar uchun xizmat vazifalari va funksional majburiyatlarni ishlab chiqish.3. Lavozimlarga mutaxassislarni saralash va ularni lavozimlarga tayinlash.4. Lavozimlarga tayinlangan shaxslarga funksional majburiyatlarini bajarishda amaliy yordam berish.2018-yil sentabr2018-yil oktabr2018-yil dekabrdoimiyMudofaa vazirligi, Qoraqalpogʻiston Respublikasi Vazirlar kengashi, viloyatlarva Toshkent shahar hokimliklari 6. Oʻzbekiston Respublikasi Qurolli Kuchlari tizimida “Maʼnaviy yuksalish va vatanparvarlik kuni” tadbirlarini tizimli ravishda tashkil etish.1. “Maʼnaviy yuksalish va vatanparvarlik kuni”ni tashkil qilish boʻyicha yoʻriqnoma ishlab chiqish va joylarga yetkazilishini taʼminlash.2. “Maʼnaviy yuksalish va vatanparvarlik kuni”ni ommaviy axborot vositalarida yoritib borish.2018-yil sentabrdoimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari7. Oʻzbekiston Respublikasi Qurolli Kuchlari tizimidagi Ofitserlar uylarini Maʼnaviyat va maʼrifat markaziga, klublarni Madaniyat markaziga aylantirish.1. Mavjud Ofitserlar uyi va klublar faoliyatini tahlil qilish.2. Maʼnaviyat va maʼrifat markazi va Madaniyat markazlarining nizom va ish rejalarini ishlab chiqish.3. Maʼnaviyat va maʼrifat markazi va Madaniyat markazlariga kerakli boʻladigan jihoz va vositalar roʻyxatini tuzish hamda bosqichma-bosqich jihozlar bilan taʼminlash.4. Maʼnaviyat va maʼrifat markazi va Madaniyat markazlarida maʼnaviy-maʼrifiy tadbirlarni tashkil etish.2018-yil sentabr2018-yil oktabr2018-yil oktabr2019-yil,doimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari8. Oʻzbekiston Respublikasi Mudofaa vazirligi Maʼnaviyat va maʼrifat markazi huzurida “Turon” teatr studiyasini tashkil etish va mazkur studiya orqali ajdodlarimiz, mohir sarkardalar haqida teatr spektakllarini namoyish etib borish.1. Tegishli direktiva orqali Mudofaa vazirligi Maʼnaviyat va maʼrifat markazi huzurida “Turon” teatr studiyasini tuzish.2. “Turon” teatr studiyasi shtatini shakllantirish va tajribali ijodkor va sanʼatkorlarni jalb etish.3. “Turon” teatr studiyasini zarur jihoz va vositalar bilan taʼminlash hamda repertuarini boyitish.4. Teatr studiyasi repertuariga asosan mohir sarkardalar haqida teatr spektakllarini namoyish etish.2018-yil sentabr2018-yil oktabr2018-yil dekabrdoimiyMudofaa vazirligi, Madaniyat vazirligi, Toshkent shahar hokimligi9. Harbiy okruglar va harbiy qismlarda maʼnaviy-maʼrifiy obyektlarni barpo etish hamda ularni zamonaviy texnik vositalar bilan taʼminlash boʻyicha 2019 — 2021-yillarga moʻljallangan chora-tadbir rejasini ishlab chiqish.1. Harbiy okruglar va harbiy qismlarda maʼnaviy-maʼrifiy obyektlarni qurish boʻyicha holatni oʻrganish.2. Maʼnaviy-maʼrifiy obyektlarni qurish boʻyicha takliflar tayyorlash hamda zarur boʻladigan zamonaviy jihozlar roʻyxatini shakllantirish.3. Maʼnaviy-maʼrifiy obyektlarni qurish hamda ularni jihozlash boʻyicha 2019 — 2021-yillarga moʻljallangan rejani Vazirlar Mahkamasiga kiritish.2018-yil oktabr2018-yil noyabr2018-yil dekabrMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari10.Harbiy qism va harbiy taʼlim muassasalarining kutubxonalari faoliyatini takomillashtirish.1. Ishchi guruh tuzish hamda kutubxonalar faoliyatini oʻrganish.2. Kutubxonalarni zarur mebel va jihozlar hamda koʻrgazmali vositalar bilan taʼminlash.3. Harbiy xizmat mutaxassisliklari yoʻnalishlari hamda eng sara badiiy adabiyotlarning roʻyxatini shakllantirish.4. Roʻyxat asosida kutubxonalarni kitoblar bilan taʼminlash hamda elektron adabiyotlar bazasini yaratish.5.Harbiy qism va harbiy taʼlim muassasalarida koʻchma kitob javonlari tashkil qilish.2018-yil sentabr2018-yil noyabr2018-yil dekabr2019-yil yanvar2019-yil fevralMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Oʻzbekiston yoshlar ittifoqi, Yozuvchilar uyushmasi, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari11.Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirishda faol ishtirok etayotgan harbiy xizmatchilar va fuqarolarni “Maʼnaviy-maʼrifiy ishlar aʼlochisi” koʻkrak nishoni bilan taqdirlab borish.1. Maʼnaviy-maʼrifiy ishlar samaradorligini oshirishda faol ishtirok etayotgan harbiy xizmatchilar va fuqarolarni roʻyxatini tuzish.2. Oʻzbekiston Respublikasi Qurolli Kuchlari tizimida Maʼnaviy-maʼrifiy ishlar targʻibotini tizimli ravishda tashkil etish.3. Oʻzbekiston Respublikasi Qurolli Kuchlari tizimida Maʼnaviy-maʼrifiy ishlar boʻyicha faollik koʻrsatgan harbiy xizmatchilar va fuqarolarni koʻkrak nishoni bilan taqdirlashga tavsiya etib borish.2018-yil sentabr2018-yil oktabrhar yili 1-yanvarMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Oʻzbekiston yoshlar ittifoqi, Yozuvchilar uyushmasi, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklariII. Oʻzbekiston Respublikasi Qurolli Kuchlari tizimida maʼnaviy-maʼrifiy ishlarnitashkil qilishning samarali tizimini yaratish12.Maʼnaviy-maʼrifiy ishlar yoʻnalishida oʻtkaziladigan tadbirlarga taniqli fan, madaniyat, sanʼat va adabiyot, din arboblari, soha yoʻnalishi boʻyicha ilgʻor mutaxassislarni keng jalb etib borish.1. Maʼnaviy-maʼrifiy ishlar yoʻnalishida oʻtkaziladigan mashgʻulotlar va tadbirlar rejasiga aniqliklar kiritish.2. Harbiy qismlardan jamoat tashkilotlari, ijodiy uyushmalar va taʼlim muassasalariga chorak davomida tadbirlar haqida buyurtmalar yoʻllash.3. Maʼnaviy-maʼrifiy ishlar yoʻnalishidagi tadbirlarni ommaviy axborot vositalarida yoritib borish.2018-yil1-sentabrhar chorak oxirgi oyining 20 sanasidadoimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari13.Adabiyotshunos olimlar, taniqli yozuvchi va shoirlar ishtirokida yangi nashr etilgan adabiyotlar taqdimotlari, adabiy-badiiy kechalar, uchrashuv va jonli muloqotlar, yangi nashr etilgan kitoblarning taqdimotini oʻtkazib borish.1. Adabiy-badiiy kechalar, uchrashuv va jonli muloqotlar, yangi nashr etilgan kitoblarning taqdimotini oʻtkazish rejasini tasdiqlash.2. Harbiy qism va harbiy taʼlim muassasalarida tizimli ravishda tashkil etish.3. Tadbirlarni ommaviy axborot vositalarida yoritish.har chorak oxirgi oyining 20 sanasidadoimiy doimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Yozuvchilar uyushmasi, Respublika Maʼnaviyatva maʼrifat markazi14.Harbiy xizmatchilar oʻrtasida insonni maʼnaviy va gʻoyaviy-mafkuraviy immunitetini mustahkamlash, halollik, axloq-odob ruhida tarbiyalashga qaratilgan uchrashuv va davra suhbatlar tashkil etish.1. Uchrashuv va davra suhbatlarining rejasini tasdiqlash.2. Harbiy qismlarda uchrashuv va davra suhbatlar tashkil etish.3. Tadbirlarni ommaviy axborot vositallarida yoritib borish.har chorak oxirgi oyining 20 sanasidarejaga asosandoimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Din ishlari boʻyicha qoʻmita, Oʻzbekiston xalqaro islomshunoslik akademiyasi15.Harbiylar xizmatchilar oilalarida sogʻlom muhitni qaror toptirish maqsadida shoir va yozuvchilar, taniqli adabiyot namoyondalari ishtirokida adabiy kechalar va uchrashuvlar tashkil etish.1. Harbiy xizmatchilar oilalarida sogʻlom muhitni qaror toptirishga qaratilgan tadbirlar rejasini ishlab chiqish.2. Reja asosida shoir va yozuvchilar, taniqli adabiyot namoyondalari ishtirokida insoniy fazilatlarini ochib beruvchi adabiy kechalar va uchrashuvlar tashkil qilish.3. Tadbirlarni ommaviy axborot vositalarida yoritib borish.har chorak oxirgi oyining20 sanasidarejaga asosandoimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Yozuvchilar uyushmasi, Xotin-qizlar qoʻmitasi, “Oila” ilmiy-amaliy tadqiqotlar markazi16.Harbiy qismlardagi komandirlik lavozimlarida xizmatni oʻtayotgan harbiy xizmatchilarni yetakchilik sifatlariga, nutq madaniyati va notiqlik sanʼatini rivojlantirishga qaratilgan maʼruza mashgʻulotlari va seminar-treninglar oʻtkazish.1. Tegishli fanlar yoʻnalishida mavzular roʻyxati, yillik reja-dasturini ishlab chiqish va tasdiqlash.2. Oʻquv guruhlari, tadbirlarni oʻtkazuvchi shaxslar va masʼullar roʻyxatini shakllantirish.3. Ilgʻor tajribalar asosida seminar-treninglar oʻtkazib borish.har chorak oxirgi oyining20 sanasidarejaga asosanMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Oliy va oʻrta maxsus taʼlim vazirligi, Xalq taʼlimi vazirligi17.Harbiylar xizmatchilarning hududlardagi tarixiy obidalar, muzeylar, ziyoratgohlar va diqqatga sazovor joylarga muntazam tashriflar uyushtirib borish.1. Tarixiy obidalar, muzeylar, ziyoratgohlarga tashrif reja-jadvalini ishlab chiqish va tasdiqlash.2. Tarixiy obidalar, muzeylar, ziyoratgohlarga tashriflarni tashkil etish.3. Tadbirlarni ommaviy axborot vositalarida yoritib borish.har chorak oxirgi oyining20 sanasidarejaga asosandoimiyMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Madaniyat vazirligi, Qoraqalpogʻiston Respublikasi Vazirlar kengashi, viloyatlar, Toshkent shahar hokimliklari18.Harbiy xizmatchilarning maʼnaviy-maʼrifiy saviyasi va bilimini oshirish, notiqlik sanʼatini rivojlantirish, dunyo-qarashlarini shakllantirish hamda harbiy xizmatchilar erishayotgan yutuqlar va ularning ijtimoiy himoyasi borasida amalga oshirilayotgan ishlar haqida respublika va mahalliy ommaviy axborot vositalari orqali chiqishlar uyushtirish.1. Harbiy xizmatchilarning maʼnaviy-maʼrifiy saviyasi va bilimini oshirish, notiqlik sanʼatini rivojlantirish, dunyoqarashlarini shakllantirish tadbirlarini ommaviy axborot vositalarida yoritish boʻyicha media-reja ishlab chiqish.2. Harbiy xizmatchilar erishayotgan yutuqlar va ularning ijtimoiy himoyasi borasida amalga oshirilayotgan ishlar haqida maqolalar va koʻrsatuvlar tayyorlash.3. Harbiy xizmatchilarning maʼnaviy-maʼrifiy saviyasi va bilimini oshirish borasida tashkil etilayotgan tadbirlar haqida respublika va mahalliy ommaviy axborot vositalari orqali chiqishlar qilish.har chorak oxirgi oyining20 sanasida rejaga asosan rejaga asosanMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari19.Oʻzbekiston Respublikasi Qurolli Kuchlari tizimida maʼnaviy-maʼrifiy ishlar samaradorligini oshirish boʻyicha maʼnaviy-maʼrifiy ishlarning yangi shakl va usullarini yaratib borish va ularni tatbiq etish.1. Maʼnaviy-maʼrifiy ishlarning yangi shakl va usullarini ishlab chiqish boʻyicha mutaxassislar va ijodkorlarni jalb qilish.2. Qurolli Kuchlari tizimida maʼnaviy-maʼrifiy ishlar samaradorligini oshirish boʻyicha tanlovlar tashkil etish.3. Tanlov natijalariga asosan metodik va oʻquv qoʻllanmalari yaratish.2018-yil noyabr2019-yil yanvar2019-yil martMudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya, Madaniyat vazirligi, Respublika Maʼnaviyatva maʼrifat markazi, Oʻzbekiston yoshlar ittifoqi, Yozuvchilar uyushmasi Obyektlar Temurbeklar maktabi Oliy harbiy taʼlim muassasalari. Oʻzbekiston Respublikasi Harbiy xavfsizlik va mudofaa universitetining Serjantlar tayyorlash oliy maktabi Harbiy qism va muassasalar Subyektlar Oliy va oʻrta maxsus taʼlim vazirligi, Xalq taʼlim vazirligi Madaniyat vazirligi Adliya vazirligi Respublika Maʼnaviyat va maʼrifat markazi Vazirlar Mahkamasi huzuridagi Din ishlari boʻyicha qoʻmita Oʻzbekiston yoshlar ittifoqi Yozuvchilar uyushmasi Xotin-qizlar qoʻmitasi, Vazirlar Mahkamasi huzuridagi “Oila” ilmiy-amaliy tadqiqot markazi “Mahalla” xayriya jamoat fondi, “Nuroniy” jamgʻarmasi Jismoniy tarbiya va sport vazirligi, MKT “Vatanparvar” Maʼnaviy-maʼrifiy tadbirlarning shakllari Maʼnaviy ishlar yoʻnalishidabahs va seminar, davra suhbatlari, seminar-trening, muzokara va munozara (disput) va intellektual oʻyinlar Maʼrifiy ishlar yoʻnalishidaanjumanlar, mashgʻulotlar, badiiy-adabiyotkechalari, kitob mutolaasi, ijodiy uchrashuvlar,bahs-munozaralar Madaniy ishlar yoʻnalishidateatr spektakllari, konsert dasturlari, badiiy va hujjatli filmlar namoyishi, ijodiy kechalar Amalga oshiriladigan tadbirlar OʻzbekistonRespublika-sinirivojlan-tirishningbeshta ustuvoryoʻnalishiboʻyichaHarakatlarstrategiyasiasosida barchasoha vatarmoqlardaolibborilayotganulkanislohotlarniyetkazish. Konsertdastur-lari,buyuk ajdod-larimizva alloma-lar faoli-yatiga oidteatr spektakl-lari,ommaviytadbir-lar, eks-kursiyalarorqalimilliygʻurur vaiftixortuygʻu-larinikuchay-tirish, notiqliksanʼatiniyuksal-tirish Huquqiybilim-larnioshirishorqaliqonunustuvor-liginitaʼminlash, glo-ballashuvjarayon-lariganisbatanonglimunosabat-ni, ogoh-lik vahushyorlik-ni hamdamustahkamtartib vaintizomgarioyaqilishfazilat-larini kuchay-tirish. Xalqimizning maʼnaviy qadriyatlari, madaniyati va urf-odat-larini, ajdodlari-mizning boy merosini hayotimizdagi oʻrni va ahamiyatini singdirish orqali odob-axloq, halollik, poklik, sadoqat va fidoyilik fazilat-larini yuksaltirish. Diniy savodxon-liknioshirish,dinningasl mazmun-mohiyatiniyetkazish,fuqarolikva diniybagʻrikeng-lik gʻoyalari-ni targʻibqilish hamdayot gʻoyalargaqarshitanqidiyqarash vamafkuraviyimmunitetnimustah-kamlash. Harbiyxizmatchi-lar va yoshlarqalbidahozirgitinch vaosudahayotimiz-ningqadrigayetish,odamlarni bir-birigayaxshilikqilishga,ahil vahamjihatboʻlibyashashgadaʼvatetish Mumtoz vazamonavi adabiyoti-mizningeng saranamunala-ri mazmun-mohiyatiniharbiyxizmatchi-lar vayoshlarqalbigayetkazishorqalikitobxon-lik mada-niyatinioshirishhamdaularningongigavatanpar-varlik,mardliktuygʻula-rini singdirish. Harbiy xizmatchilar va ularning oila aʼzolarini ijtimoiy himoya qilish, oilalarda sogʻlom maʼnaviy muhitni yaratish, oila shaʼnini saqlashda ota-ona va farzand-larning masʼuliyati, burchlari, axloqiy meʼyorlarini yetkazish. Yoshlarni harbiy-vatanpar-varlik ruhida tarbiyalash orqali, millati, tili va kasbidan qatʼiy nazar, yoshlarda Vatanga sadoqat tuygʻusini shakllantirish. Chaqiruvgaqadarboshlangʻichtayyorgarlikboʻyichabilimlarnimustahkamlabborish,harbiy kasb-ni tanlashgava mukammaloʻrganishga,kuchli vashijoatli,yetuk mutaxassisboʻlishgayoʻnaltirish. KUTILAYOTGAN NATIJAVatanparvar, mard va jasur harbiy xizmatchilarni yetishtirish, ularning faol hayotiy pozitsiyasi va qatʼiy eʼtiqodi, bilimi va intellektual saviyasi, ona Vatan taqdiriga boʻlgan masʼuliyatini mustahkamlash hamda gʻoyaviy axborot xurujlariga qarshi mafkuraviy immunitetini kuchaytirish, fuqarolik burchi va konstitutsion majburiyatlarini vijdonan, sadoqat va fidoyilik bilan bajarishga yoʻnaltirish, ularni har tomonlama yetuk va komil shaxs sifatida tarbiyalash. 1. A. Azizov — Oʻzbekiston Respublikasi mudofaa vaziri, respublika idoralararo komissiyasi rahbari 2. A. Kadirov — Respublika Maʼnaviyat va maʼrifat markazi rahbari, respublika idoralararo komissiyasi rahbari oʻrinbosari 3. A. Ikramov — Oʻzbekiston Respublikasi mudofaa vazirining oʻrinbosari, respublika idoralararo komissiyasi rahbari oʻrinbosari 4. D. Nazarmuxamedov — Oʻzbekiston Respublikasi ichki ishlar vazirining birinchi oʻrinbosari 5. A. Qoʻldoshev — Oʻzbekiston Respublikasi favqulodda vaziyatlar vazirining birinchi oʻrinbosari 6. kelishuvga asosan — Oʻzbekiston Respublikasi Davlat xavfsizlik xizmati raisining oʻrinbosari 7. Sh. Shakirov — Oʻzbekiston Respublikasi Milliy gvardiyasi qoʻmondonining oʻrinbosari 8. Sh. Jalilov — Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasi raisi 9. Sh. Javlonov — Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi raisining birinchi oʻrinbosari 10. D. Tashmuxamedova — Oʻzbekiston Respublikasi Vazirlar Mahkamasi huzuridagi “Oila” ilmiy-amaliy tadqiqot markazi direktori 11. O. Tadjiyev — Oʻzbekiston yoshlar ittifoqi Markaziy Kengashi raisining birinchi oʻrinbosari 12. D. Maxsudov — Oʻzbekiston Respublikasi Din ishlari boʻyicha qoʻmitasi raisining birinchi oʻrinbosari 13. A.Z. Saʼdullayev — Oʻzbekiston Respublikasi yoshlar siyosati va sport vazirining birinchi oʻrinbosari — Yoshlar ishlari agentligi direktori 14. Z. Mahkamova — Oʻzbekiston Xotin-qizlar qoʻmitasi raisining birinchi oʻrinbosari 15. N. Xolboʻtayev — Oʻzbekiston Yozuvchilar uyushmasi raisining oʻrinbosari 16. O. Abduraxmanov — Oʻzbekiston Respublikasi oliy va oʻrta maxsus taʼlim vazirining birinchi oʻrinbosari 17. S. Boboxoʻjayev — Oʻzbekiston Respublikasi xalq taʼlimi vazirining oʻrinbosari 18. K. Akilova — Oʻzbekiston Respublikasi madaniyat vazirining oʻrinbosari 19. M. Istamov — Oʻzbekiston Respublikasi adliya vazirining oʻrinbosari 20. N. Mullabayev — Oʻzbekiston mudofaasiga koʻmaklashuvchi “Vatanparvar” tashkiloti markaziy kengashi raisining birinchi oʻrinbosari 21. K. Allamjonov — Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi direktori v.b. 22. A. Xadjayev — Oʻzbekiston milliy teleradiokompaniyasi raisi vazifasini bajaruvchi 23. A. Koʻchimov — Oʻzbekiston Milliy axborot agentligi bosh direktori 24. Lavozimiga koʻra — Qoraqalpogʻiston Respublikasi Vazirlar kengashi raisining oʻrinbosari, viloyatlar va Toshkent shahar hokimlarining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosarlari